《和登山城望京邑》
宋代·宋祁

子牟怀魏阙，陈咸思帝城。
他乡岂不美，吾土乐所生。
況复抚凋节，凭高怀上京。
山川不可见，葱郁凝神县。
紫气抱关回，玉斗侵城转。
负羽长杨獵，撞鐘平乐宴。
高冠照华蝉，英俊皆比肩。
朝奏主父牍，夜召贾生贤。
五侯交薦幣，诸公亟为言。
我生流离极，十年悲去国。
叶愿洛阳飞，鱼宁武昌食。
当弃关下符，一对危言策。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。